kardosdrur/scandi-wiki huggingface dataset:
Matt Deakin

Matt Deakin (født 20. maj 1980 i San Francisco, Californien, USA) er en amerikansk tidligere roer, olympisk guldvinder og dobbelt verdensmester.

Deakin vandt en guldmedalje ved OL 2004 i Athen, som del af den amerikanske otter. Udover Deakin bestod bådens besætning af Wyatt Allen, Jason Read, Chris Ahrens, Joseph Hansen, Dan Beery, Beau Hoopman, Bryan Volpenhein og styrmand Cipollone. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Det var hans eneste OL-deltagelse.

Deakin vandt desuden to verdensmesterskaber, et i firer med styrmand ved VM 2003 i Italien og et i otter ved VM 2005 i Japan.

OL-medaljer 
 2004:  Guld i otter

Referencer

Eksterne henvisninger 

Roere fra USA
Personer fra San Francisco
Olympiske medaljevindere i roning
Medaljevindere ved sommer-OL 2004
Olympiske mestre fra USA
Roere ved sommer-OL 2004
Deltagere for USA ved sommer-OL 2004
Dan Beery

Daniel "Dan" Beery (født 4. januar 1975 i Oaktown, Indiana, USA) er en amerikansk tidligere roer, olympisk guldvinder og tredobbelt verdensmester.

Beery vandt en guldmedalje ved OL 2004 i Athen, som del af den amerikanske otter. Udover Beery bestod bådens besætning af Wyatt Allen, Jason Read, Chris Ahrens, Joseph Hansen, Matt Deakin, Beau Hoopman, Bryan Volpenhein og styrmand Peter Cipollone. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Det var hans eneste OL-deltagelse.

Beery vandt desuden tre verdensmesterskaber, et i toer med styrmand ved VM 2003 i Italien, et i otter ved VM 2005 i Japan og et i firer med styrmand ved VM 2007 i Tyskland.

OL-medaljer 
 2004:  Guld i otter

Referencer

Eksterne henvisninger 

Roere fra USA
Personer fra Indiana
Olympiske medaljevindere i roning
Medaljevindere ved sommer-OL 2004
Olympiske mestre fra USA
Roere ved sommer-OL 2004
Deltagere for USA ved sommer-OL 2004
Beau Hoopman

Beau Hoopman (født 1. oktober 1980 i Sheboygan, Wisconsin, USA) er en amerikansk tidligere roer og olympisk guldvinder.

Hoopman vandt en guldmedalje ved OL 2004 i Athen, som del af den amerikanske otter. Udover Hoopman bestod bådens besætning af Wyatt Allen, Jason Read, Chris Ahrens, Joseph Hansen, Matt Deakin, Dan Beery, Bryan Volpenhein og styrmand Peter Cipollone. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Fire år senere var han med i båden igen ved OL 2008 i Beijing, hvor det blev til en bronzemedalje.

Hoopman vandt desuden et verdensmesterskab i otter ved VM 2005 i Japan.

OL-medaljer 
 2004:  Guld i otter
 2008:  Bronze i otter

Referencer

Eksterne henvisninger 

Roere fra USA
Personer fra Wisconsin
Olympiske medaljevindere i roning
Medaljevindere ved sommer-OL 2004
Medaljevindere ved sommer-OL 2008
Olympiske medaljevindere i roning
Medaljevindere ved sommer-OL 2004
Deltagere for USA ved sommer-OL 2004
Deltagere for USA ved sommer-OL 2008
Roere ved sommer-OL 2004
Roere ved sommer-OL 2008
Olympiske mestre fra USA
Olympiske bronzemedaljevindere fra USA
Bryan Volpenhein

Bryan Daniel Volpenhein (født 18. august 1976 i Cincinnati, Ohio, USA) er en amerikansk tidligere roer, olympisk guldvinder og tredobbelt verdensmester.

Volpenhein vandt en guldmedalje ved OL 2004 i Athen, som del af den amerikanske otter. Udover Volpenhein bestod bådens besætning af Wyatt Allen, Jason Read, Chris Ahrens, Joseph Hansen, Matt Deakin, Dan Beery, Beau Hoopman og styrmand Peter Cipollone. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Fire år senere var han med i båden igen ved OL 2008 i Beijing, hvor det blev til en bronzemedalje.

Volpenhein vandt desuden tre verdensmesterskaber i otter, i henholdsvis 1998, 1999 og 2005.

OL-medaljer 
 2004:  Guld i otter
 2008:  Bronze i otter

Referencer

Eksterne henvisninger 

Roere fra USA
Personer fra Cincinnati
Olympiske medaljevindere i roning
Medaljevindere ved sommer-OL 2004
Medaljevindere ved sommer-OL 2008
Olympiske mestre fra USA
Roere ved sommer-OL 2000
Roere ved sommer-OL 2004
Roere ved sommer-OL 2008
Deltagere for USA ved sommer-OL 2000
Deltagere for USA ved sommer-OL 2004
Deltagere for USA ved sommer-OL 2008
Peter Cipollone

Peter "Pete" Cipollone (født 5. februar 1971 i Marietta, Ohio, USA) er en amerikansk tidligere roer, olympisk guldvinder og foredobbelt verdensmester.

Cipollone vandt en guldmedalje ved OL 2004 i Athen, som styrmand i den amerikanske otter. Bådens roere var Wyatt Allen, Jason Read, Chris Ahrens, Joseph Hansen, Matt Deakin, Dan Beery, Beau Hoopman og Bryan Volpenhein. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Han var også med i båden ved OL 2000 i Sydney, hvor det blev til en 5. plads.

Cipollone vandt desuden fire verdensmesterskaber, et i firer med styrmand, i 1995, og tre i otter, i henholdsvis 1997, 1998 og 1999.

OL-medaljer 
 2004:  Guld i otter

Referencer

Eksterne henvisninger 

Roere fra USA
Personer fra Ohio
Olympiske medaljevindere i roning
Medaljevindere ved sommer-OL 2004
Olympiske mestre fra USA
Roere ved sommer-OL 2000
Roere ved sommer-OL 2004
Deltagere for USA ved sommer-OL 2000
Deltagere for USA ved sommer-OL 2004
Andrew Lindsay

Andrew James Ronald Lindsay (MBE) (født 25. marts 1977 i Portree) er en skotsk forretningsmand og tidligere roer og olympisk guldvinder.

Lindsay gik på Eton College og senere på Oxford. Han deltog blandt andet i tre udgaver af Boat Race mod Cambridge.

Hans rokarriere blev ganske kort: Han var med i den britiske otter i 1998 til 2000, med en afstikker til firer med styrmand, hvor han var med til at sikre Storbritannien bronze ved U/23-VM i 1999.

Højdepunktet i karrieren kom ved OL 2000 i Sydney, hvor otterens besætning ud over Lindsay bestod af Ben Hunt-Davis, Simon Dennis, Louis Attrill, Luka Grubor, Kieran West, Fred Scarlett, Steve Trapmore og styrmand Rowley Douglas. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Efter OL indstillede han rokarrieren og koncentrerede sig om en karriere i forretningsverdenen. Han har været administrerende direktør i Telecom Plus plc.

OL-medaljer 
 2000:  Guld i otter

Referencer

Eksterne henvisninger 

Roere fra Storbritannien
Personer tildelt Order of the British Empire
Deltagere for Storbritannien ved sommer-OL 2000
Olympiske mestre fra Storbritannien
Ben Hunt-Davis

Benedict "Ben" Hunt-Davis (født 15. marts 1972 i Tidworth) er en engelsk tidligere roer og olympisk guldvinder.

Hunt-Davis lærte at ro på Shiplake College, og han gjorde sig første gang bemærket, da han var med til at vinde VM-sølv for U/23-roere i firer uden styrmand i 1991. Som seniorroer kom han med i den britiske otter, og han deltog i denne ved OL 1992 i Barcelona og 1996 i Atlanta, hvor det blev til henholdsvis en sjette- og en ottendeplads. Det første store resultat i otteren opnåede han ved VM i 1999, hvor briterne fik sølv.

Højdepunktet i karrieren kom ved OL 2000 i Sydney, hvor otterens besætning ud over Hunt-Davis bestod af Andrew Lindsay, Simon Dennis, Louis Attrill, Luka Grubor, Kieran West, Fred Scarlett, Steve Trapmore og styrmand Rowley Douglas. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Hunt-Davis indstillede sin aktive karriere efter OL 2000, hvorpå han har fungeret som administrativ medarbejder ved det britiske roforbund samt som foredragsholder. Han var med i organisationskomiteen ved VM i roning i 2006, og han var ambassadør for OL 2012 i London.

OL-medaljer 
 2000:  Guld i otter

Referencer

Eksterne henvisninger 

Roere fra Storbritannien
Deltagere for Storbritannien ved sommer-OL 1992
Deltagere for Storbritannien ved sommer-OL 1996
Deltagere for Storbritannien ved sommer-OL 2000
Olympiske mestre fra Storbritannien
Simon Dennis

Simon John Dennis (MBE) (født 24. august 1976 i Henley-on-Thames) er en engelsk tidligere roer og olympisk guldvinder.

Dennis stammer fra Henley, center for britisk rosport, og han var i 1994 med til at vinde VM-bronze i otteren for juniorer. I 1996 var han med til at vinde guld i firer uden styrmand ved U/23-VM, hvorpå han vendte tilbage til otteren som senior. Den britiske otter lå lige uden for medaljerækken op gennem 1990'erne, og Dennis tog en afstikker til toer uden styrmand i 1999, ligeledes uden at opnå VM-succes.

Højdepunktet i karrieren kom ved OL 2000 i Sydney, hvor han var tilbage i otteren, hvis besætning ud over Dennis bestod af Andrew Lindsay, Ben Hunt-Davis, Louis Attrill, Luka Grubor, Kieran West, Fred Scarlett, Steve Trapmore og styrmand Rowley Douglas. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Dennis tog endnu en sæson i otteren efter OL, og her blev det igen til en VM-placering uden for medaljeskamlen. 

Herefter tog han en pause fra roningen, men den endte i det lange løb med at være indstilling af den aktive karriere. Han er arbejder nu som biologilærer.

OL-medaljer 
 2000:  Guld i otter

Referencer

Eksterne henvisninger 

Roere fra Storbritannien
Personer tildelt Order of the British Empire
Deltagere for Storbritannien ved sommer-OL 2000
Olympiske mestre fra Storbritannien
Louis Attrill

Louis Mark Attrill (født 5. marts 1975 på Isle of Wight) er en engelsk tidligere roer og olympisk guldvinder.

Antrill havde talent for flere sportsgrene og dyrkede i sin tidlige ungdom blandt andet rugby, cricket og kickboxing. Det blev dog roning, han koncentrerede sig om, da han kom på Imperial College i London, og han var med til at vinde i Henley ved sin første deltagelse. Hans første store internationale resultat kom, da han i 1996 var med til vinde U/23-VM i firer uden styrmand. Herefter kom han med i den britiske otter, der ikke opnåede VM-resultater helt i top de følgende år, indtil de i 1999 vandt VM-sølv.

Højdepunktet i karrieren kom ved OL 2000 i Sydney, hvor otterens besætning ud over Attril bestod af Ben Hunt-Davis, Simon Dennis, Andrew Lindsay, Luka Grubor, Kieran West, Fred Scarlett, Steve Trapmore og styrmand Rowley Douglas. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Attrill tog endnu en sæson i otteren efter OL, men her blev det igen til en VM-placering uden for medaljeskamlen, og herefter indstillede han sin aktive rokarriere.

Han er uddannet civilingeniør.

OL-medaljer 
 2000:  Guld i otter

Referencer

Eksterne henvisninger 

Roere fra Storbritannien
Deltagere for Storbritannien ved sommer-OL 2000
Olympiske mestre fra Storbritannien
Luka Grubor

Luka Grubor (født 27. december 1973 i Zagreb) er en kroatisk tidligere roer og olympisk guldvinder, der også repræsenterede Storbritannien.

Grubor repræsenterede i begyndelsen af sin karriere Jugoslavien og Kroatien på eliteplan, men skiftede senere hen til Storbritannien, som han var rejst til for at studere på universitetet. Han holdt i den forbindelse en pause fra roningen på tre år. Derpå kom han med på det britiske landshold og roede i førte omgang firer med styrmand, inden han i 1999 kom med i otteren og samme år var med til at sikre briterne VM-sølv. 

Højdepunktet i karrieren kom ved OL 2000 i Sydney, hvor otterens besætning ud over Grubor bestod af Andrew Lindsay, Ben Hunt-Davis, Louis Attrill, Simon Dennis, Kieran West, Fred Scarlett, Steve Trapmore og styrmand Rowley Douglas. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Grubor fortsatte yderligere et par år med roning, og efter endnu en sæson i otteren skiftede han igen til fireren med styrmand, hvor han i 2002 var med til at vinde VM-guld. 

Efter afslutningen af sin karriere er Grubor nu direktør for et firma, der arrangerer sejlferier i Middelhavet.

OL-medaljer 
 2000:  Guld i otter

Referencer

Eksterne henvisninger 

Roere fra Jugoslavien
Roere fra Kroatien
Roere fra Storbritannien
Personer fra Zagreb
Deltagere for Storbritannien ved sommer-OL 2000
Olympiske mestre fra Storbritannien
Kieran West

Kieran Martin West (MBE) (født 18. september 1977 i London) er en engelsk tidligere roer og olympisk guldvinder.

West meget talentfuld som teenager, men det så ud, som om karrieren måtte stoppe, inden den for alvor kom i gang, da han blev ramt af en alvorlig rygskade, der holdt ham ude af roningen i tre år. Han begyndte i denne periode at studere på Cambridge. I løbet af sit tredje år her genoptog han sporten, og han var med i Boat Race i 1999 samt kom med i den britiske otter, der vandt VM-sølv samme år.

Højdepunktet i karrieren kom ved OL 2000 i Sydney, hvor otterens besætning ud over West bestod af Andrew Lindsay, Ben Hunt-Davis, Louis Attrill, Luka Grubor, Simon Dennis, Fred Scarlett, Steve Trapmore og styrmand Rowley Douglas. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Hans næste store resultat kom i 2002, hvor han var med til at vinde VM-guld i firer med styrmand, hvilket blev fulgt op af VM-sølv det følgende år. OL 2004 i Athen blev i modsætning til legene fire år forinden noget af en nedtur for den britiske otter, hvor West nu var tilbage, da båden blev sidst blandt de ni deltagere. Ud over i 1999 roede han tre udgaver af Boat Race, men i midten af det første årti af 2000'erne blev han igen ramt af skader, hvilket – sammen med utilfredshed med forbundet – gjorde, at han indstillede sin rokarriere i 2007 og derfor ikke nåede sit tredje OL.

West var uddannet inden for matematik og økonomi og underviste senere i disse fag. Han vendte senere tilbage til Cambridge for at studere militærhistorie.

OL-medaljer 
 2000:  Guld i otter

Referencer

Eksterne henvisninger 

Roere fra Storbritannien
Personer fra London
Personer tildelt Order of the British Empire
Deltagere for Storbritannien ved sommer-OL 2000
Deltagere for Storbritannien ved sommer-OL 2004
Olympiske mestre fra Storbritannien
Fred Scarlett

Alexander Frederick "Fred" Yorke Scarlett (født 29. april 1975 i Ashford) er en engelsk tidligere roer og olympisk guldvinder.

Scarlett roede for Oxford University og havde pæn succes ved Henley. Han roede toer uden styrmand sammen med Steve Williams i en enkelt sæson, inden han kom med i den britiske otter i 1999. I denne båd vandt han VM-sølv samme år.

Han var også med i båden ved OL 2000 i Sydney, hvor otterens besætning ud over Scarlett bestod af Andrew Lindsay, Ben Hunt-Davis, Louis Attrill, Luka Grubor, Kieran West, Simon Dennis, Steve Trapmore og styrmand Rowley Douglas. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Han indstillede sin rokarriere efter OL-guldet og arbejder nu for Krug Champagne i Frankrig.

OL-medaljer 
 2000:  Guld i otter

Referencer

Eksterne henvisninger 

Roere fra Storbritannien
Deltagere for Storbritannien ved sommer-OL 2000
Olympiske mestre fra Storbritannien
Steve Trapmore

Stephen "Steve" Patrick Trapmore (MBE) (født 18. marts 1975 i London) er en engelsk tidligere roer og olympisk guldvinder.

Trapmore begyndte sin karriere i roning som styrmand i sin fars båd som tolvårig. Da han blev femten, kom han selv til at ro, og i løbet af få år var han i den internationale elite og var blandt andet med til at vinde sølv ved junior-VM i dobbeltfirer i 1993. Som seniorroer var han i 1997 med til at vinde VM-bronze i firer med styrmand, inden han i 1998 gik med i den britiske otter. I denne båd var han med til at vinde VM-sølv i 1999. 

Ved OL 2000 i Sydney var han igen med i den britiske otter, hvis besætning ud over Trapmore bestod af Andrew Lindsay, Ben Hunt-Davis, Louis Attrill, Luka Grubor, Kieran West, Fred Scarlett, Simon Dennis og styrmand Rowley Douglas. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Efter nogle knap så gode resultater i otteren skiftede Trapmore midt i 2002-sæsonen til firere og deltog ved VM samme år i firer med styrmand, hvor han var med til at vinde guld. I 2003 pådrog han sig en rygskade, der satte en stopper for hans aktive karriere, hvorefter han blev træner i sporten. I 2010 blev han valgt som træner vor roklubben ved Cambridge University.

OL-medaljer 
 2000:  Guld i otter

Referencer

Eksterne henvisninger 

Roere fra Storbritannien
Personer fra London
Personer tildelt Order of the British Empire
Deltagere for Storbritannien ved sommer-OL 2000
Olympiske mestre fra Storbritannien
Rowley Douglas

Rowley Douglas MBE) (født 27. januar 1977 i Washington, D.C., USA) er en britisk tidligere roer og olympisk guldvinder.

Amerikanskfødte Douglas var styrmand i forskellige britiske både, inden han i 1999 kom med i otteren, der samme år vandt VM-sølv.

Han var også med i båden ved OL 2000 i Sydney, hvor besætningen ud over ham bestod af Andrew Lindsay, Simon Dennis, Ben Hunt-Davis, Luka Grubor, Kieran West, Fred Scarlett, Steve Trapmore og Louis Attrill. I indledende heat blev briterne nummer to i deres heat efter Australien, men de kvalificerede sig til finalen efter sejr i opsamlingsheatet. I finalen lagde briterne sig i spidsen fra løbets begyndelse, og der blev de og sikrede sig guldet (den første britiske guldmedalje i disciplinen siden OL 1912) lidt under et sekund foran australierne, mens bronzen gik til Kroatien.

Douglas fortsatte endnu en sæson i otteren, men indstillede derpå sin karriere og koncentrerede sig om et job i General Electric. I 2010 fik han lyst til at prøve at komme med til OL 2012 i London og stillede sig til rådighed som styrmand, men blev dog ikke udtaget.

OL-medaljer 
 2000:  Guld i otter

Referencer

Eksterne henvisninger 

Roere fra Storbritannien
Personer tildelt Order of the British Empire
Deltagere for Storbritannien ved sommer-OL 2000
Olympiske mestre fra Storbritannien
Koos Maasdijk

Jacob "Koos" Arnold Maasdijk (født 19. december 1968 i Rotterdam) er en hollandsk tidligere roer og olympisk deltager.

Maasdijk OL-debuterede i 1992 i Barcelona, hvor han stillede op i dobbeltfirer sammen med Hans Keldermann, Ronald Florijn og Rutger Arisz. Med en andenplads i indledende heat og en tredjeplads i semifinalen var hollænderne i A-finalen, hvor de dog måtte tage til takke med en femteplads, næsten fem sekunder efter de tyske vindere.

OL 1996 i Atlanta blev Florijns sidste, og her var han skiftet til otteren, som var blevet nummer to ved verdensmesterskaberne i 1994 og 1995. Båden vandt sit indledende heat i tiden 5.41,41, og i finalen sejrede de i tiden 5.42,74 foran Tyskland og Rusland. Dermed vandt Florijn sin anden olympiske guldmedalje.

Ved OL 1996 i Atlanta delto Maasdijk sammen med Ronald Florijn, Nico Rienks, Michiel Bartman, Henk-Jan Zwolle, Niels van der Zwan, Niels van Steenis, Diederik Simon og styrmand Jeroen Duyster i otteren. Hollænderne vandt sikkert deres indledende heat, og i finalen var de næsten to sekunder foran Tyskland og tre sekunder foran Rusland, der fik henholdsvis sølv og bronze. Det var den første hollandske OL-guldmedalje i denne disciplin nogensinde.

Maasdijk vandt desuden en VM-guldmedalje i dobbeltfirer ved VM 1989 i Jugoslavien.

OL-medaljer 
 1996:  Guld i otter

Referencer

Eksterne henvisninger 

Roere fra Holland
Personer fra Rotterdam
Deltagere for Holland ved sommer-OL 1992
Deltagere for Holland ved sommer-OL 1996
Olympiske mestre fra Holland
Jeroen Duyster

Jeroen Tarquinis Cornelis Duyster (født 27. august 1966 i Amsterdam) er en hollandsk tidligere roer og olympisk guldvinder.

Duyster var med i den hollandske otter, der vandt guld ved OL 1996 i Atlanta, første gang nogensinde Holland vandt guld i denne disciplin. Han var styrmand i båden, der blev roet af Ronald Florijn, Koos Maasdijk, Michiel Bartman, Henk-Jan Zwolle, Niels van der Zwan, Niels van Steenis, Diederik Simon og Nico Rienks. Hollænderne vandt sikkert deres indledende heat, og i finalen var de næsten to sekunder foran Tyskland og tre sekunder foran Rusland, der fik henholdsvis sølv og bronze.

Han er bror til Willemijn Duyster, der ligeledes har vundet en OL-medalje; for hendes vedkommende var det i hockey.

OL-medaljer 
 1996:  Guld i otter

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1996
Olympiske mestre fra Holland
Niels van der Zwan

Cornelis Pieter "Niels" van der Zwan (født 25. juni 1967 i Scheveningen) er en hollandsk tidligere roer og olympisk deltager.

Niels van der Zwans første olympiske deltagelse foregik i 1992 i Barcelona, hvor han stillede op i firer uden styrmand sammen med Bart Peters, Jaap Krijtenburg og Sven Schwarz. Hollænderne blev nummer to i sit indledende heat og nummer tre i semifinalen, hvorved de var kvalificeret til A-finalen. Her måtte de tage til takke med en femteplads, mere end fire sekunder efter de australske vindere.

Ved OL 1996 i Atlanta var van der Zwan med i otteren sammen med Ronald Florijn, Koos Maasdijk, Michiel Bartman, Henk-Jan Zwolle, Nico Rienks, Niels van Steenis, Diederik Simon og styrmand Jeroen Duyster. Hollænderne vandt sikkert deres indledende heat, og i finalen var de næsten to sekunder foran Tyskland og tre sekunder foran Rusland, der fik henholdsvis sølv og bronze. Det var den første hollandske OL-guldmedalje i denne disciplin nogensinde.

Van der Zwan deltog i samme disciplin ved OL 2000 i Sydney, men her blev det med en tredjeplads i indledende heat og en fjerdeplads i opsamlingsheatet blot til en plads i B-finalen, hvor hollænderne blev nummer to og dermed en samlet ottendeplads i konkurrencen.

OL-medaljer 
 1996:  Guld i otter

Referencer

Eksterne henvisninger 

Roere fra Holland
Deltagere for Holland ved sommer-OL 1992
Deltagere for Holland ved sommer-OL 1996
Deltagere for Holland ved sommer-OL 2000
Olympiske mestre fra Holland